ອາເມລິກາ,ອັງກິດ,ຝລັ່ງຍື່ນສະເໜີຕໍ່ສະພາຄວາມໝັ້ນຄົງສປຊມະຕິສືບສວນການບຸກໂຈມຕີອາວຸດເຄມີຢູ່ຊີຣີ
(ພາບປະກອບ: AFP/TTXVN)
(vovworld) - ວັນທີ 11/04, ທ່ານເອກອັກຄະລັດຖະທູດອັງກິດ ປະຈຳສະຫະປະຊາຊາດ Matthew Rycroft ໃຫ້ຮູ້ວ່າ, ອັງກິດ, ຝລັ່ງ ແລະ ອາເມລິກາ ໄດ້ຍື່ນສະເໜີຮ່າງມະຕິໃໝ່ຕໍ່ສະພາຄວາມໝັ້ນຄົງສະຫະປະຊາຊາດ, ຕາມນັ້ນແລ້ວ ຮຽກຮ້ອງໃຫ້ສືບສວນເຫດການໂດຍໄດ້ຮັບຖືວ່າແມ່ນການບຸກໂຈມຕີດ້ວຍອາວຸດເຄມີຢູ່ຊີຣີ. ໃນສື່ສັງຄົມ Twitter, ທ່ານ Rycroft ເວົ້າວ່າ, ມະຕິສະບັບໃໝ່ຈະຮຽກຮ້ອງ “ການຮ່ວມມືຢ່າງຄົບຖ້ວນກັບການສືບສວນ” ເຫດບຸກໂຈມຕີຢູ່ Khan Sheikhun, ເທດສະບານເມືອງຢູ່ໃຕ້ການຄວບຄຸມຂອງພວກກະບົດຊີຣີ ຢູ່ແຂວງ Idlib.
ແລະກໍ່ໃນວັນດຽວກັນ, ຫົວໜ້າກົມການຮົບສັງກັດກົມເສນາທິການໃຫຍ່ກຳລັງປະກອບອາວຸດລັດເຊຍ, ພົນຕີ Sergei Rudskoy ໃຫ້ຮູ້ວ່າ, ອຳນາດການປົກຄອງຊີຣີ ພ້ອມແລ້ວທີ່ຈະອະນຸຍາດໃຫ້ບັນດານັກຊ່ຽວຊານສາກົນກວດກາຖານທີ່ໝັ້ນການທະຫານຂອງຊີຣີ ເພື່ອຊອກຫາຮອງຮອຍຂອງອາວຸດເຄມີ.